lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv nl lv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Brīvzemnieku “Naktsvijoles” ceļ saulītē Puikules-Tēvgāršas purva dabas vērtības – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Brīvzemnieku “Naktsvijoles” ceļ saulītē Puikules-Tēvgāršas purva dabas vērtības
Rūta Grasberga12.12.201417.12.2014 Aktualitātes, Brīvzemnieku pagasts, Lauku attīstība
Pagājušajā nedēļā lauku sieviešu klubs Naktsvijoles interesentus un atbalstītājus Brīvzemnieku pagastā pulcināja uz pirmā pašu īstenotā vides projekta atklāšanu. Vēloties popularizēt Puikules ciema vārdu un šejienes skaisto dabas vērtību – Puikules purvu ar Purezeru tā vidū –, sieviešu klubs guva atbalstu Latvijas Vides aizsardzības fonda projektu konkursā un īstenoja projektu Informatīvo stendu izvietošana par Puikules-Tēvgāršas purva dabas vērtībām. Naktsvijoļu vadītāja Ziedīte Jirgensone un projekta vadītāja Ilze Ozola (viņa arī Latvijas Kūdras ražotāju asociācijas izpilddirektore) vienbalsīgi atzina – viena bez otras nemaz nebūtu uzdrošinājušās šo darbu sākt. Turklāt doma par piedalīšanos radusies abām vienlaikus.
Pirmais biedrības un viņu atbalstītāju veikums skatāms jau ceļmalā iepretim Brīvzemnieku pagasta pārvaldes ēkai – tas ir viens no desmit projektā izveidotajiem izglītojošajiem stendiem. Pie tā risinājās arī pasākuma svinīgā ievaddaļa – skanēja apsveikuma runas, čaklo naktsvijoļu un viņu palīgu slavēšana un paveiktā ilgnoturības vēlēšana. Lielajā stendā norādīts gan ceļš uz purvu, gan vietējās saimniecības, kas atvērtas ekskursantiem. – Puikulē dzīvoju 5 gadus. Te ir ļoti skaista muiža un, protams, purvs. Žēl, ka šīs vērtības nav ieraugāmas no ceļa. Vajadzīgas norādes uz šiem objektiem. Tas būtu nākamais veicamais uzdevums, – teic I. Ozola.
Novērtēja pirmo no desmit stendiem sanākušie visi kopā devās nelielā pārgājienā uz purvu un Purezera dabas taku, kur izvietoti atlikušie stendi. Dabas taku savulaik ap ezeru izveidoja un uztur VAS Latvijas valsts meži (LVM). Uzņēmums atbalstīja arī Naktsvijoļu projektu. Pie takas ierīkotajā LVM atpūtas vietā pie ugunskura sanākušos sagaidīja Purva princese (Inga Neimane) ar karstu tēju.
Izzinošajos materiālos projekta vadītāja I. Ozola izcēlusi interesanto un tipisko, kas raksturīgs Puikules-Tēvgāršas purvam. Izrādās, tā vietā sākotnēji bijis ezers, bet purvs radies pirms 8000 gadiem un pirmie kultūraugi tā apkārtnē sākti audzēt aptuveni pirms 5000 gadiem. Tas zināms, jo šis purvs valstī ir viens no nedaudzajiem, kurā veikti kūdras slāņu pētījumi un to vecuma datējumi. Vēl kāds stends vēsta par purvā esošajām amēbām, zaļaļģēm un pat vulkāniskajiem pelniem. Citā lasāms par šī purva populārākajiem augiem, ieskicējot, kas katrā neparasts. Tur augošos viršus mēdza izmantot alus garšas bagātināšanai, vaivariņā esošie homeopātiskie līdzekļi var novērst Laimas slimību, kad tikko iekodusi ērce, bet rasenes sula līdz pret kārpām un varžacīm. Un kā nu tādā vietā bez purva sērmūkšļa un purva priedes! Starp citu, planšete par purva priedēm it kā vilina takas viesus ievirzīties nedaudz dziļāk purvā. – Te var redzēt augstajam purvam raksturīgo ainavu – mazās priedītes. Tās ir īpašas, jo reti kurš var iedomāties, ka tās var sasniegt pat 200 gadu vecumu. Parastā priede šādā vecumā ir 40 m augsta, bet šīs – tikai aptuveni 3 m, – uzsver I. Ozola. Aptuveni 3, 5 km garo taku mērojām pāris stundu laikā. Jāteic, uzstādītie stendi pastaigu padarīja interesantāku – ir vērtīgi pie tiem apstāties un uzzināt kaut ko jaunu.
Lai piesaistītu arī ārzemju tūristus, teksts stendos lasāms arī angļu valodā. Bet lai nebūtu uz papīra jāizliek faktu gūzma, planšetēs norādīti QR kodi, kurus aktivizējot, virtuālās vides cienītāji var uzzināt vairāk par stendā aprakstīto. Tam gan nepieciešams viedtālrunis, aplikācija QR code reader un mobilais internets. Vēl projektā paredzēts izveidot 2000 bukletu, ko izplatīs interesentiem. Pasākumā piedalījās arī Alojas novada Tūrisma informācijas centra vadītāja Inese Timermane. Par dabas takas pilnveidošanu viņa ir priecīga – būs iemesls biežāk vest tūristus. Sarunbiedre apliecināja, ka dabas tūrisms kļūst arvien populārāks arī Alojas novadā – šogad daudz bijis gan laivotāju, gan dabas taku staigātāju. Gandarījumu par nevalstiskās organizācijas nozīmīgu devumu Alojas novada attīstībā un pilnveidē, tāpat laba vēlējumus izteica arī novada domes pārstāvji – priekšsēdētājs Valdis Bārda, Rihards Būda un komercdarbības speciāliste Baiba Birzgale.
Naktsvijoļu vadītāja Z. Jirgensone pauda prieku par ikvienu, kurš pielicis savu roku vai domu projekta īstenošanā, lai citi varētu uzzināt ko jaunu par purvu. Viņa atklāja, ka šobrīd izsludināts ļoti kārdinošs projektu konkurss, kurā apsver piedalīties un jau īstenoto attīstīt tālāk. Par to vēl dzirdēsim.
Alojas, Krimuldas, Limbažu un Salacgrīvas novada laikraksts “Auseklis”
← ZAAO un Vidzemes Augstskolas studenti attīsta sadarbību
Meklē saimnieku Vecatē pieklīdušam sunim →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.